Frank Coetzee - Die Behoefte Aan Liefde
Soos aangehegte prent word baba's gebore met die behoefte aan liefde en ontgroei dit nooit.
Dit in 'n neutedop, is die kern van ons hele bestaan en lewe, maar ongelukkig word dit opgeneuk deur ons beskouing en persepsie van liefde.
Meeste menste ontgroei nooit die behoefte aan liefde nie en gebruik onbewustelik blote plaasvervangers vir ware liefde, die eie ek, eiebelang, sport, geld, aansien, pret en rondslaap en ander aardse en natuurlike dinge in plaas van emosionele dinge waaruit liefde bestaan soos begrip, omgee, ondersteuning en naasteliefde en vrede.
Selfs die mishandelaars, skurke en psigopate het 'n behoefte aan liefde maar ervaar dit as behoefte om die eie ek te "boost", ryk te wees en te voel (geld), in beheer te wees (aansien) en dit draai rondom eiebelang.
Die slagoffers van mishandelaars en psigopate BLY by hulle weens hulle behoefte aan liefde en is bang hulle verloor daardie liefde.
Wanneer behoefte aan liefde eensydig is, een kant toe strek, dan is dit verkeerd want werklike liefde is GEE EN DEEL en strek beide kante toe, die behoefte om liefde te gee sowel as om liefde te ontvang en ook om liefde te deel.
Mans is oor die algemeen harder en minder emosioneel as vrouens maar diep binne in het hulle tog 'n behoefte aan liefde maar soek dit op die verkeerde manier en plek en hulle is geleer 'n man wys nie emosies nie en onbewustelik en oor tyd is emosies, gevoel, liefde, diep weggebere.
Vrouens weer is sagter en gevoelvol maar deur seerkry bou hulle 'n kors om hulle hart en gevoelens, skram hulle weg van liefde en so word ons almal deur ons omstandighede, die samelewing en wÃªreld opgeneuk en die behoefte aan liefde verdraai en verwring met plaasvervangers daarvoor.
Op die ou end het slegs die Bybel die regte oplossing.
Ons moet soos kinders word want aan diesulkes behoort die hemele waar liefde gee en ontvang deel is van alles, waar liefde spontaan gegee en ontvang word, sonder vrae, sonder twyfel en sonder voorbehoud.